b'\n_START_ARTICLE_\nAlbert Metlikovec\n_START_SECTION_\n\xc5\xbdivljenje in delo\n_START_PARAGRAPH_\nLjudsko \xc5\xa1olo je obiskoval v Slivnem (sedaj ital. Slivia), gimnazijo pa v malem semeni\xc5\xa1\xc4\x8du v Gorici, kjer je tudi stopil v bogoslovje in bil 3. junija 1944 posve\xc4\x8den v ma\xc5\xa1nika. Kot kaplan je dve leti slu\xc5\xbeboval v \xc4\x8crni\xc4\x8dah in Idriji, 1946 pa je prevzel upravo \xc5\xbeupnije Lozice in soupravljal \xc5\xbeupnijo v Vrab\xc4\x8dah. Nato je bil \xc5\xbeupnik na Colu (1950-1957), \xc5\xa0empetru pri Gorici 1957-1967) in Ajdov\xc5\xa1\xc4\x8dini (1967-1979), kjer je 16. avgusta 1979 stopil v pokoj._NEWLINE_Metlikovec je veliko napravil za razvoj pastorale, predvsem kateheze na primorskem in v vsej Sloveniji. Sodeloval je pri nastajanju skoraj vseh katekizmov, ki so po vojni iz\xc5\xa1li v Sloveniji. V za\xc4\x8detku je skupaj z Bernardinom in Francem Godni\xc4\x8dem pripravljal ciklostilno razmno\xc5\xbeevanje, kasneje pa tiskane katekizme. sam je napisal u\xc4\x8dbenik Na\xc5\xa1a rast v veri (COBISS). Za njegovo delo na tem podro\xc4\x8dju ga je Teolo\xc5\xa1ka fakulteta v Ljubljani leta 1980 odlikovala z nazivom \xc4\x8dastni doktor, Sveti sede\xc5\xbe pa s \xc4\x8dastnim nazivom monsignor.'